CELEX: 52011DP0188
Language: hu
Date: 2011-05-10 00:00:00
Title: Luigi de Magistris mentelmi jogának és kiváltságainak fenntartására irányuló kérelemről Az Európai Parlament 2011. május 10-i határozata Luigi de Magistris mentelmi jogának és kiváltságainak fenntartására irányuló kérelemről (2010/2122(IMM))

7.12.2012   
            
            
               HU
            
            
               Az Európai Unió Hivatalos Lapja
            
            
               CE 377/166
            
         2011. május 10., keddLuigi de Magistris mentelmi jogának és kiváltságainak fenntartására irányuló kérelemről
   P7_TA(2011)0188
   Az Európai Parlament 2011. május 10-i határozata Luigi de Magistris mentelmi jogának és kiváltságainak fenntartására irányuló kérelemről (2010/2122(IMM))
   2012/C 377 E/25
   
      Az Európai Parlament,
   
               —
            
            
               tekintettel Luigi de Magistris 2010. július 5-én benyújtott és a 2010. július 7-i plenáris ülésen bejelentett, saját mentelmi jogának egy olaszországi bíróság előtt folyamatban lévő eljárással összefüggésben való fenntartására irányuló kérelmére,
            
         
               —
            
            
               miután eljárási szabályzata 7. cikke (3) bekezdésének megfelelően meghallgatta Luigi de Magistrist,
            
         
               —
            
            
               tekintettel az Európai Unió kiváltságairól és mentességeiről szóló, 1965. április 8-i jegyzőkönyv 8. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
            
         
               —
            
            
               tekintettel az Európai Unió Bíróságának 1964. május 12-i, 1986. július 10-i, 2008. október 15-i és 21-i valamint 2010. március 19-i ítéleteire (1),
            
         
               —
            
            
               tekintettel eljárási szabályzata 6. cikkének (3) bekezdésére és 7. cikkére,
            
         
               —
            
            
               tekintettel a Jogi Bizottság jelentésére (A7-0152/2011),
            
         
               A.
            
            
               mivel Luigi de Magistris európai parlamenti képviselő parlamenti mentelmi jogának fenntartását kérte egy olaszországi bíróság előtt folyamatban lévő eljárással összefüggésben,
            
         
               B.
            
            
               mivel Luigi de Magistris kérelme a Clemente Mario Mastella európai parlamenti képviselő által kezdeményezett, a beneventói bíróság előtti megjelenéssel kapcsolatos idézésre vonatkozik a Luigi de Magistris által 2009. október 31-én egy olasz újságnak adott interjú kapcsán,
            
         
               C.
            
            
               mivel az idézés értelmében az interjú egyik részlete („Mastella, akinek a neve felmerült az általam folytatott egyik nyomozás során, megpróbált leállítani”) rágalmazásnak minősül, ami 1 000 000 EUR kártérítési igényt és a perköltségek megfizetését eredményezi,
            
         
               D.
            
            
               mivel az interjú akkor készült, amikor Luigi de Magistris európai parlamenti képviselő volt, a 2009-es európai parlamenti választások során történt megválasztását követően,
            
         
               E.
            
            
               mivel az Európai Unió kiváltságairól és mentességeiről szóló jegyzőkönyv 8. cikke értelmében a feladataik ellátása során kifejtett véleményük vagy leadott szavazatuk miatt az Európai Parlament tagjai ellen nem folytatható vizsgálat, ők nem vehetők őrizetbe és nem vonhatók bírósági eljárás alá,
            
         
               F.
            
            
               mivel a Parlament bevett gyakorlata alapján a tény, hogy a jogi eljárások polgári vagy közigazgatási jellegűek, illetve a polgári vagy közigazgatási jog hatálya alá tartozó bizonyos vonatkozásokat tartalmaznak, önmagában nem akadályozza az említett cikk alapján biztosított mentesség alkalmazását,
            
         
               G.
            
            
               mivel a szóban forgó interjú idején Luigi de Magistris az Európai Parlament képviselőjeként látta el feladatait, és a választóinak érdeklődésére számot tartó üggyel kapcsolatban kifejtett véleményével politikai tevékenységet végzett,
            
         
               H.
            
            
               mivel demokratikus társadalmakban elfogadhatatlan, valamint sérti az Európai Unió kiváltságairól és mentességeiről szóló jegyzőkönyv 8. cikkét – amely a képviselők a Parlament mint európai unós intézmény érdekében végzett feladataik ellátása során kifejtett véleményük szabadságának védelméről szól – az, hogy a jogosan közérdeklődésre számot tartó ügyekben bírósági eljárással próbálják megakadályozni a Parlament képviselőinek véleménynyilvánítását, és azt, hogy politikai ellenfeleiket bírálják,
            
         
               1.
            
            
               úgy határoz, hogy fenntartja Luigi de Magistris mentelmi jogát és kiváltságait;
            
         
               2.
            
            
               utasítja elnökét, hogy haladéktalanul továbbítsa ezt a határozatot az Olasz Köztársaság illetékes hatóságának és Luigi de Magistrisnek.
            
         
      (1)  101/63 sz. Wagner kontra Fohrmann és Krier ügy (EBHT 1964., 195. o.), 149/85. sz. Wybot kontra Faure és társai ügy (EBHT 1986., 2391. o.), T-345/05. sz., Mote kontra Parlament ügy (EBHT 2008., II-2849. o.), C-200/07 és C-201/07 Marra kontra De Gregorio és Clemente egyesített ügyek (EBHT 2008., I-7929. o.) és T-42/06. sz., Gollnisch kontra Parlament ügy.